[{"text_idx": "#000001", "text": "Auuu ehk kui sa elad metsas ehk kas meil on aega veel?!"}, {"text_idx": "#000002", "text": "\u201cAuuu\u201d vo\u0303is hu\u0308u\u0308da poolteist na\u0308dalat tagasi, \u201ckevad kus sa oled?!\u201d, kui Mardil olin. \u201cAuuu\u201d kuulsin nu\u0308u\u0308d vastust, \u201csiin olen, ta\u0308itsa sinu la\u0308hedal!\u201d Jah to\u0303esti, lumi sulas pa\u0308ev pa\u0308evalt silmna\u0308htavalt. Pa\u0308ikesega oli olemine ta\u0308itsa ro\u0303o\u0303mus ja esimesed o\u0303ied ro\u0303o\u0303mustasid hinge ja su\u0308dant. Silmast ra\u0308a\u0308kimata."}, {"text_idx": "#000003", "text": "Saaremaal olla lastud kolm ja pool tuhat metssiga. Seda ametlikult. Kui palju neid tegelt lasti, kes teab. Ma usun mo\u0303tte ja so\u0303na jo\u0303udu. Ei tea, kas so\u0303nusin eelmine kord kirjutades a\u0308ra, et ei na\u0308inudki oma po\u0303rssaid, igatahes seekord, kui autoga va\u0308rava vahele sain, ootasid nad mind kahekesi ees. Kaks o\u0303nneliku, kes neist kolme ja poole tuhandest ja mo\u0303nedest veel, armu on seni saanud. Ja lausa nii o\u0303nnelikud, et ka\u0308isid mind jumala iga pa\u0308ev, u\u0308lbelt, minu hoovis, tervitamas."}, {"text_idx": "#000004", "text": "Vo\u0303ib ju oletada, arvata, et olen ehk midagi valesti mo\u0303elnud, et miks nad endast mulle siis nu\u0308u\u0308d ma\u0308rku annavad ja mu hoovis pahandust teevad. Aga mis siin oletada ja arvata, pigem on kindel ikka see, et nii nagu u\u0308tles oma ku\u0308la jahimees, et kui sa metsas tahad elada, pead arvestama ja leppima sellega, et mets tuleb sulle koju ka\u0308tte. Ja nii ongi. Suure ro\u0303o\u0303mu ja naudingu juurde, elus metsas, kulub ja taskaaluks vahel mo\u0303ned va\u0308iksed murekesed ka a\u0308ra. Ja ei ole u\u0308kski loom nii paha, kui vo\u0303ib olla inimene. Va\u0308hemalt, milles kindel saab olla, ei tee loom paha teadlikult ega mitte teadlikult, ta elab lihtsalt oma elu."}, {"text_idx": "#000006", "text": "U\u0308ks o\u0303htu ajas natuke hulluks aga kasside jube kisa ku\u0308ll. Kisa oli selline, nagu oleks siga aia vahel. Ehmatasin a\u0308ra, et mis mu kassidel nu\u0308u\u0308d siis lahti on. Hetk hiljem sain aru, et kassid olid sellisest kisast ise sama ehmunud. Mul on o\u0303ues akna alla pandud kassidele toit. Mu Possu valis ju metsavenna tee. Loodetavasti on ta elu ja tervsie juures ja keegi annab talle kusagil su\u0308u\u0308a. Mina annan siis teistele ku\u0308la kassidele. Ja ju siis said kaks, mitte just parimates suhetes olevat kassi, seal toidukausi juures kokku ja la\u0308ks jagelemiseks. Minul tekkis aga paranoia, mu kassid pugesid ko\u0303ik peitu ja ma ei leidnud oma va\u0308ikest kassipoega u\u0308les. Mo\u0303tlesin ku\u0308ll, et ei ole ju vo\u0303imalik.... Aga avad konservi ja oligi kassipoeg kohe ka olemas."}, {"text_idx": "#000007", "text": "Mardil ei saadud ka\u0308idud nu\u0308u\u0308d just ainult metsa elu nautimas. Eesma\u0308rk oli, eelmine kord alustatu lo\u0303pule viidud. Et kui juba metsas elad, tuleb metsa ka teha. Nu\u0308u\u0308d on siis u\u0308he metsatukaga asjad u\u0308helpool. Noh, mo\u0303ned saared siit ja sealt vo\u0303iks veel ju vo\u0303tta aga nendega pole kiiret. Pilti ma uuest lisandunud suurest oksa hunnikust panema ei hakka. Ja kes sellelt pildilt nu\u0308u\u0308d va\u0308ga ikka aru saab, kui palju puid ja kust va\u0308hem on. Et ei pane, u\u0308tleme, et sama pilti mis na\u0308dal tagasi ja esita ku\u0308simust, mis on pildil teisiti. Ja kellele see ikka korda la\u0308heb peale minu. Vo\u0303i siiski?!"}, {"text_idx": "#000008", "text": "Ka maja taga metsa a\u0308a\u0308rt sai ja\u0308tkatud vo\u0303sast puhastamisega. Annab lootust. Mo\u0303ni aasta veel ja on jo\u0303eni kena vaade. Loodan."}, {"text_idx": "#000009", "text": "To\u0308o\u0308 mis ja\u0308i pooleli. On mida ja\u0308rgmine kord edasi teha. Okste po\u0303letamine ja\u0308i niikuinii Volbri- ja su\u0308nnipa\u0308eva o\u0308o\u0308ks. Praegu ei na\u0308inud suurt mo\u0303tet vee keetmisele kah. U\u0308he hunniku all oli kena vesi kogunenud."}, {"text_idx": "#000012", "text": "Ja kuna to\u0308o\u0308d oli vaja palju teha ja aega su\u0308gamiseks ei ole, tuli ka enda kasimine ette vo\u0303tta. Nii nagu kohale kohane, ikka u\u0308ks kauss laual ja teises seisad sees ja no\u0303nna see ihu kasitud saigi. Uskumatu, kambrite ja ihu kasimine vo\u0303tab poole pa\u0308eva ajast...."}, {"text_idx": "#000014", "text": "Oh, ja seda vitamiini tuleb varsti veel ja veel. Ko\u0303ik ju ta\u0308rkab ja a\u0308rkab."}, {"text_idx": "#000015", "text": "Et mida ma siis siin nu\u0308u\u0308d o\u0308elda tahtsin?! Seda, et ka\u0308es on kevad, ko\u0303igi looduse ja aia so\u0303prade kaua oodatud aeg! Kus saab ja\u0308lle na\u0308pud mullaseks teha. Ja seda, et ma jo\u0303udsin oma lillepeenrad ka korda teha. Nii esimese lihvi anda."}]